Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“ broj:12/03 i 65/13), člana 43. Zakona o radio-televiziji Bosansko – podrinjskog kantona Goražde ( „Službene novine BPK-a Goražde“ broj: 7/02, 8/09, 11/12, 13/12 i 9/13) Ministarstvo za obrazovanje, mlade, nauku, kulturu i sport Bosansko-podrinjskog kantona Goražde, ***o b j a v l j u j e:***

***O G L A S***

***Za izbor i imenovanje kandidata na poziciju predsjednika Skupštine JP RTV BPK-a Goražde***

Objavljuje se Oglas za izbor i imenovanje predsjednika Skupštine JP RTV BPK-a Goražde.

Opis pozicije:

Skupština obavlja poslove od značaja za djelatnost kojima se bavi Javno preduzeće JP RTV BPK-a Goražde i donosi odluke o slijedećem:

* Statutu, uz predhodnu saglasnost osnivača,
* Poslovniku ili poslovnicima, na prijedlog nadzornog odbora,
* Etičkom kodeksu, na prijedlog nadzornog odbora,
* Planu poslovanja, odnosno revidiranom planu poslovanja sukladno Zakonu o javnim preduzećima.
* Nadležnostima utvrđene Zakonom o privrednim društvima.

Izbor i imenovanje predsjednika Skupštine JP RTV BPK-a Goražde vrši se na period do isteka mandata Skupštine JP RTV BPK-a Goražde.

Kandidat za izbor i imenovanje mora ispunjavati slijedeće opšte uslove:

1. da je državljanin BiH (Dokaz: Uvjerenje o državljanstvu),
2. da je stariji od 18 godina a mlađi od 70 godina na dan imenovanja (Dokaz: Izvod iz matične Knjige rođenih),
3. da nije otpušten iz državne službe kao razultat disciplinske mjere na bilo kom nivou u Bosni i Hercegovini (bilo na nivou države ili entiteta) u periodu najmanje 3 (tri) godine prije objavljivanja upražnjene pozicije (Dokaz: izjava kandidata potpisana i ovjerenja od strane općinskog nadležnog organa),
4. da se na njega ne odnosi član IX stav 1. Ustava BiH (Dokaz: Izjava kandidata potpisana ovjerenja od strane općinskog nadležnog organa),
5. da nije osuđivan za krivično djelo ili privredni prijestup, niti se protiv njega ne vodi krivični postupak (Dokaz: Uvjerenje Općinskog i Kantonalnog suda)
6. da mu pravosnažnom presudom suda nije zabranjeno obavljanje aktivnosti za poziciju za koju aplicira (Dokaz: Uvjerenje nadležnog suda)
7. da nije izabrani zvaničnik, nosilac sudske ili izvršne funkcije ili savjetnik zvaničnicima i nosiocima izvršnih funkcija (Dokaz: Izjava potpisana i ovjerena od strane općinskog nadležnog organa),
8. da nije u funkciji u političkoj stranci u smislu člana 5. Zakona o ministarskim, vladinim i drugim imenovanjima (Dokaz: Potpisana izjava kandidata i ovjerena od strane općinskog nadležnog organa),
9. da nije direktor, član Uprave, predsjednik ili član Nadzornog odbora ili Odbora za reviziju u drugom privrednom društvu (Dokaz: Izjava potpisana i ovjerena od strane općinskog nadležnog organa),
10. da nije u sukobu interesa u ličnom i profesionalnom odnosu sa Društvom u kom aplicira na poziciju predsjednika odnosno člana Skupštine.

Dokumenti kojima se dokazuje ispunjavanje opštih uslova ne mogu biti stariji od 6 (šest) mjeseci. Pored navedenih opštih uslova kandidat koji se prijavljuje na Oglas mora ispunjavati i slijedeće posebne uslove:

- VII ili VI stepen složenosti zanimanja, VSS ili VŠS, završen fakultet društvenog ili tehničkog smjera,

- najmanje tri godine radnog staža u struci.

Prilikom procjene kvalifikacije i iskustva kandidata kao posebni uslovi uzimaju se u obzir i slijedeći kriteriji:

* stručne, iskustvene, komunikacijske i organizacijske sposobnosti za vršenje poslova finansijskog nadzora,
* sposobnost tumačenja primjene Zakona i drugih propisa, a naročito iz djelatnosti Preduzeća,
* prilagodljivost timskom radu i sposobnost za savjesno i odgovorno obavljanje pozicije za koju se kandidira,
* sposobnost odlučnog i nepristrasnog donošenja odluka i
* rezultati rada ostvareni tokom predhodnog radnog angažmana i preporuka poslodavca.

U vezi posebnih uslova kandidati trebaju priložiti:

- Dokaz o stručnoj spremi (univerzitetska diploma, ovjerena kopija)

dokaz o radnom iskustvu (potvrda poslodavca kod kojega je zaposlen kandidat ili ispis AM obrazac iz PIO/MIO.

Kandidat je dužan uz Prijavu na Oglas, koja sadrži kraću biografiju, adresu, kontakt telefon, priložiti orginalne dokumente ili ovjerene kopije dokumenata koji su dokaz za ispunjavanje opštih i posebnih uslova traženih Oglasom, u roku od 15 (petnaest) dana od dana poslednjeg objavljivanja.

Oglas će biti objavljen u „Službenim novinama FBiH“, dnevnom listu «Oslobođenje», oglasnoj ploči BPK Goražde, oglasnoj ploči JP RTV BPK Goražde, te na web stranici Bosansko – podrinjskog kantona Goražde.

***NEPOTPUNE I NEBLAGOVREMENE PRIJAVE NEĆE SE UZETI U RAZMATRANJE***

Prijave na Oglas dostavljaju se na adresu: BOSANSKO – PODRINJSKI KANTON GORAŽDE, MINISTARSTVO ZA OBRAZOVANJE,MLADE, NAUKU, KULTURU I SPORT BOSANSKO – PODRINJSKOG KANTONA GORAŽDE, Komisiji za izbor i imenovanje sa naznakom «Oglas za izbor i imenovanje predsjednika Skupštine JP RTV BPK Goražde», sa naznakom NE OTVARAJ.

Kandidati koje nakon intervjua predloži Komisija za izbor, smatrat će se da su najuspješnije prošli otvorenu konkurenciju.

Konačno imenovanje predsjednika Skupštine Javnog preduzeća Radio – televizija Bosansko – podrinjskog kantona Goražde, izvršit će Vlada Bosansko – podrinjskog kantona Goražde.

 ***Ministarstvo za obrazovanje, mlade, nauku,***

***kulturu i sport Bosansko-podrinjskog kantona Goražde,* M I N I S T R I C A**

***Broj: 10- 05-2777-2 /14 Azra Kuljuh 07.10.2014 godine***

 ***G o r a ž d e***